Birtaniya ta zargi Iran da yunkurin kwace mata jirgin ruwa a tekun Fasha
/ Duniya
Iran-Birtaniya
Wallafawa ranar: 11/07/2019 - 14:36
Alaka ta kara tsami tsakanin Birtaniya da Iran tun bayan da Tehran ta zargi London da sace mata jirgin ruwa a makon jiya Reuters
Zubin rubutu: Azima Bashir Aminu
Minti 2
Gwamnatin Birtaniya ta fitar da sanarwar cewa, wasu jiragen ruwa Iran 3 sun yi kokarin kwace mata tankar mai a tekun Fasha yau Alhamis, mako guda bayan Birtaniyar ta kwace wata tankar man Iran da ta yi zargin ta na kokarin shigar da mai Syria.
Ma’aikatar tsaron Birtaniya ta bayyana cewa, sai da aka yi gwagwarmaya tsakanin jami’an sojin ruwan Birtaniya da ke tsaron tankar man da matukan kwale-kwalen 3 har ta kai ga barazanar harbi kafin bayar da dama ga tankar ta wuce a tekun fasha.
Wata majiyar Amurka da ta nemi a sakaya sunanta, ta bayyana cewa lamarin ya faru ne a gab da arewacin mashigar ruwan Hormuz.
Yunkurin kwace tankar wadda Iran ta musanta hannu a ciki ya kara dada tsamin alaka tsakanin Birtaniyar da Iran tun bayan zargin kwace jirgin daukar mai da Iran din ke yiwa Birtaniya, bayan da ta zargi kasar da yunkurin karya takunkuman da ke kanta wajen shigar da mai Syria.
Cikin kalaman shugaban rundunar sojin juyin juya halin Iran Ali Fadayi ya bayyana cewa basu da masaniya kan yunkurin kwace jirgin, sai dai ya nanata cewa tabbas Amurka da Birtaniya za su dandana kudarsu kan ci gaba da rike jirgin Iran.
Ko a jiya Laraba dai, Birtaniya ta nanata cewa Iran da kanta ta sace jirginta.
Tuni dai Iran ta sake fitar da wani sabon gargadi ga kassahen na Birtaniya da Amurka inda ta ke cewa tabbas za su yi nadamar abin da su ka aikata game dajirginta.
Iran ta yi barazanar kama jirgin Birtaniya
Iran ta bukaci bayani daga Birtaniya kan kame mata jirgin ruwa
Iran-Faransa
Macron ya damu kan yadda Iran ta fara karya ka'idojin yarjejeniyar 2015
Sauyin yanayi
Dumamar yanayin itatuwan kurmi na da illa-Bincike
Biden ya zabi Kamala Harris a matsayin wadda zata mara masa baya
Rasha-WHO
WHO na duba yiwuwar amincewa da riga-kafin Rasha
An harbe wani mahari a fadar White House
Faransa ta bukaci a kai zuciya nesa a Belarus
Za mu samu galaba kan coronavirus-WHO
Wasu ministocin Lebanon da 'yan majalisu sun bi sahun masu zanga-zanga
Masu dauke da Korona a Amurka sun zarta miliyan 5
Afghanistan zata sallami fursunonin Taliban 400
Kasashen duniya sun taimakawa Lebanon da Dala miliyan 250
An soma zabe a Belarus
Halin da ake ciki dangane da cutar korona a duniya